New Day Will Rise

**«New Day Will Rise»** (), իսրայելցի երգչուհի Յուվալ Ռաֆայելի դեբյուտային երգ, գրվել է Քերեն Պելեսի կողմից, պրոդյուսերն է եղել Տոմեր Բիրանը։ Թողարկվել է 2025 թվականի մարտի 9-ին Tedy Productions-ի կողմից։ Յուվալն այս երգով ներկայացրել է Իսրայելը Եվրատեսիլ 2025 երգի մրցույթում, եզրափակչում ստանալով 357 միավոր՝ զբաղեցրել է երկրորդ հորիզոնականը։

Երգը իսրայելական մեդիա հարթակներում ներկայացվել է որպես Պելեսի հետ համատեղ ստեղծագործություն, որը հուսադրում է դժվարին ժամանակներում իսրայելացիներին։ Երգն ընդունվել է խառը արձագանքով ինչպես իսրայելական, այնպես էլ միջազգային մեդիայում, որոշ պարբերականներ դրական են արձագանքել Յուվալ Ռաֆայելի վոկալը և երգի երաժշտական կոմպոզիցիան։ Սակայն ենթարկվել է նաև խիստ քննադատության՝ պարունակող բնույթի և երգում՝ ֆրանսերեն լեզվի ներառման համար։ «New Day Will Rise»-ը ի վերջո ունեցել է խոշոր հաջողություն հայրենիքում՝ հասնելով իսրայելական մեդիայի առաջին հորիզոնականին։

## Կոմպոզիցիա և թողարկում

«New Day Will Rise» երգի հեղինակը Քերեն Պելեսն է, իսկ պրոդյուսերը՝ Տոմեր Բիրանը։ Երգի կատարող Յուվալ Ռաֆայելը փրկվել է հոկտեմբերի 7-ի հարձակումներից և Nova երաժշտական փառատոնի ժամանակ տեղի ունեցած սպանդից, նա թաքնվել էր ապաստարանում՝ զոհվածների մարմինների մեջ, որպեսզի չսպանվեր ՀԱՄԱՍ-ի զինյալների կողմից։ 

Երգում ներկայացված են երեք լեզուներով հատվածներ՝ անգլերեն, ֆրանսերեն և եբրայերեն։ Նաթան Ստոլերոն այն նկարագրել է որպես մոտիվացիա՝ «նայել առաջ, դեպի ապագա, զարգանալու և աճելու համար»։ Իսրայելյան *EuroMix* կայքի հեղինակ Գայ Սոլոն իր վերլուծության մեջ նշել է, որ երգը պարունակում է «սիրո և հույսի» թեմաներ՝ հավելելով, որ այն խոսում է կորուստների, բաժանման և ցավի հաղթահարման մասին, բայց նաև հաղթահարման և վերածննդի հնարավորության մասին։ 

Հարցազրույցներում Պելեսը նշել է, որ երգը նախատեսված է խորհրդանշելու «նոր արևածագը», որի մասին հրեաները երազում են Գազայի պատերազմի ավարտից հետո։ Ավելի ուշ Պելեսը *Ynet*-ում արձագանքելով Եվրատեսիլ երգի մրցույթում Իսրայելի մասնակցության արգելքի կոչերին, նշել է․ «ուզում էի, որ այս երգը դնի գեղեցիկ, բաբախող իսրայելական սիրտը Եվրատեսիլի կենտրոնում… Որքան շատ են փորձում մեզ ճնշել, այնքան ավելի ուժեղ ենք վեր հառնում»։

Երգի պրեմիերան տեղի է ունեցել 2025 թվականի մարտի 9-ին՝ հատուկ հաղորդման ընթացքում *Kan 11*-ով։ Երգում մեջբերված է մի խոսք Եբրայերեն Աստվածաշնչից։ Սկզբնական տարբերակում այդ հատվածը սխալ արտասանությամբ էր ներկայացված, ինչի հետևանքով երեք օր անց թողարկվեց երգի նոր տարբերակը՝ ճիշտ արտասանությամբ։

## Տեսահոլովակ և առաջխաղացում
մինի|227x227փքս|Յուվալ Ռաֆայելը Եվրատեսի 2025 երգի մրցույթում։Երգի թողարկմանը զուգահեռ նույն օրը ներկայացվեց նաև տեսահոլովակ, որի ռեժիսորն է Օֆիր Պերեցը։ Տեսահոլովակը նկարահանվել է փետրվարի 25–26-ին։ Պերեցի խոսքով՝ տեսահոլովակում Ռաֆայելը և իր ընկերների խումբը «դեպի բնություն են ուղևորվում», և Ռաֆայելը աստիճանաբար երգելով, պատմում է խմբի պատմությունը։ *The Jerusalem Post*-ի լրագրող Հաննա Բրաունի վերլուծության մեջ նշվում է, որ տեսահոլովակում մարդկանց կողմից միջոցառումների մասնակցությունը ցույց է տալիս, թե ինչպես են Nova փառատոնի սպանդից փրկվածները վերականգնվում։ Տեսահոլովակում կիրառվել են նաև կարմիր անեմոններ՝ Իսրայելի ազգային ծաղիկը։ Բացի այդ, ապրիլի 9-ին թողարկվել է նաև այլընտրանքային տեսահոլովակ, որը ստեղծվել է AI նկարիչներ Բոազ Տամիրի և Ուրի Գալիրիի կողմից։ Նրանց խոսքով այն հանդիսանում է «Hurricane» տեսահոլովակի շարունակությունը։

### Առաջխաղացում
Եվրատեսիլից առաջ երգի հանրաճանաչությունը խթանելու նպատակով Յուվալ Ռաֆայելը ստացել է հրավեր և մայիսի 5-ին հանդիպել Իսրայելի նախագահ Իսահակ Հերցոգի հետ՝ հրապարակային ներկայացման համար։ Ռաֆայելը չի մասնակցել «Եվրատեսիլի» նախնական երեկույթներին, սակայն մարտի 28-ին նախատեսել է մասնակցություն OGAE Israel-ի կազմակերպած երկրպագուների միջոցառմանը՝ երգը խթանելու համար։ Բացի այդ, ըստ *Spotlight*-ի հետաքննության՝ (անկախ լրատվամիջոց, որը գործում է Եվրոպական հեռարձակողների միության հովանու ներքո) Իսրայելի կառավարության գովազդային գործակալությունը ենթադրաբար վճարել է գովազդների համար, որոնք ցուցադրվել են Google ծրագրերում մրցույթից առաջ և մրցույթի ընթացքում։ Այդ գովազդները պատրաստվել են մի քանի լեզուներով և ցուցադրվել են շուրջ 35 երկրում։ Գովազդներում Ռաֆայելը բացատրում էր, թե ինչպես քվեարկել Իսրայելի օգտին՝ կախված տվյալ երկրից։

## Քննադատություններ
### Իսրայելական ԶԼՄ-ներ և հայտնի անձինձ
Իսրայելական մեդիայում երգի ընդունելությունը հակասական էր։ *Maariv*-ի լրագրող Դոր Սեգալ Ալբուքերկեն դրական էր մեկնաբանել՝ նշելով, որ երգը «տարեվերջի ամենագեղեցիկներից մեկն է» և իրական բուժող երգ է, որը «ճիշտ այն էր, ինչ մեզ պետք էր այս դժվար տարվանից հետո»։ *Haaretz*-ից Բեն Շալևը տվել էր խառը գնահատական․ նա գովել էր «New Day Will Rise»-ի որոշ հատվածներ՝ դրական նշելով եբրայերեն տեքստն ու վերջին կրկներգը։ Սակայն նա քննադատել էր երգը չափազանց նման ու ընդհանուր հնչելու համար՝ գրելով, որ այն «ունի չափազանց շատ ազդեցություններ և չի կարողանում ներկայացնել ինքնուրույն երաժշտական ինքնություն՝ գեղեցիկ ու հիշվող մեղեդու տեսքով»։ *Channel 12*-ից Նետա Հոթարը երգը համեմատել էր Մայա Բուսկիլլայի կատարած Սելին Դիոնի քավերի հետ՝ նկարագրելով այն որպես «դատարկ» և նշելով։ *Haaretz*-ից Անատ Կամմը, բացի երգը «միջակ» անվանելուց, խիստ քննադատել էր մրցույթում նրանց մասնակցությունը նկարագրելով որպես «մոլորություն» և շեղում Գազայի հատվածում իրականացվող ռազմական գործողություններից՝ հայտարարելով, որ «Իսրայելը, իր հերթին, դասը չսովորեց»։

*Time Out Israel*-ի լրագրող Ավիշայ Սելան գրել էր, որ երգը մի քանի բացառությամբ ջնջել է եբրայական երաժշտության գրեթե բոլոր նշանները՝ հույս ունենալով հաջողել Եվրատեսիլում։ Այնուամենայնիվ, նա նշել էր, որ մեծ կասկած ունի, թե երգը կկարողանա հաղթել մրցույթում։ 

*Ynet*-ի լրագրող Էինավ Շիֆը խիստ քննադատել էր երգը՝ այն նմանեցնելով ֆրանսիական շանսոններին։ Նա նաև քննադատել էր երգում ֆրանսերենի ներգրավումը։ Այնուամենայնիվ, Շիֆը գրել էր, որ անկախ իր քննադատությունից, երգը լավ է հանդես գալու Եվրատեսիլում՝ Ռաֆայելի կենսագրական պատմության և Իսրայելի մեդիայի լայն ուշադրության շնորհիվ։

Իսրայելցի երաժիշտ Ռոն Բիտոնը նույնպես քննադատել էր ֆրանսերենի ներառումը երգում, սակայն հորդորել էր հրեաներին քվեարկել երգի օգտին՝ գրելով․ «ցավոք, այս տարի չենք հաղթի, բայց, ինչպես արդեն ասել եմ, մեր ուժը մեր միասնության մեջ է, ուստի եկեք հուսանք, որ աշխարհասփյուռ հրեական համայնքները կօգնեն իրենց քվեներով բարձր տեղ զբաղեցնել մեր երգին»։

### Եվրատեսիլ և միջազգային մեդիա
Միջազգային մեդիայում նույնպես արձագանքները տարբեր էին։ *Wiwibloggs*-ի բազմակողմանի քննադատական ամփոփագրում երգը ստացել էր 10 հնարավոր միավորից 5․13 և կայքի այդ տարվա տարեկան վարկանիշում զբաղեցրել էր 37-ից 31-րդ տեղը։ *Vulture*-ի լրագրող Ջոն Օ’Բրայենը երգը նույնպես դասել էր 31-րդ հորիզոնականում՝ այն համեմատելով Էդեն Գոլանի «Hurricane»-ի հետ և հավելելով, որ թեև երգը կարող է բարձր միավոր ստանալ հեռուստաքվեարկության արդյունքում, ազգային ժյուրիների համար, որոնք սովորաբար նախընտրում են բալլադներ։ *[[CNN]]*-ի լրագրող Ռոբ Պիչետան երգը դասել էր 2025 թվականի «Եվրատեսիլի» 26 եզրափակիչ երգերից 20-րդ տեղում՝ նշելով, որ այն «ավելի թույլ» է «Hurricane»-ի համեմատ։ *[[Թայմս|The Times]]*-ի լրագրող Էդ Փոթոնը այն դասել էր 17-րդ տեղում՝ գնահատելով երկու աստղ հնգաստղանի համակարգում։ *ESC Beat*-ից Դորոն Լահավը երգը դասել էր ընդհանուր վարկանիշում՝ 4-րդ տեղում՝ գրելով, որ այն գեղեցիկ է», գովեստի խոսքեր հղելով Ռաֆայելի բազմաժանր վոկալի և երգի պարզ, բայց արդյունավետ բառերի հասցեին։

*[[The Daily Telegraph]]*-ի լրագրող Նիլ ՄքՔորմիքը երգը նկարագրել էր որպես հուզախառն սենտիմենտալ սիմֆոնիկ բալլադ, որը պարզ ու զգացմունքային է։ Նույն թերթի մեկ այլ լրագրող՝ Էդ Փաուերը, երգը ներառել էր իր դիտելու արժանի լավագույն 10 երգերի ցանկում՝ անվանելով այն հնաոճ, սակայն հզոր բեմական կատարում։ *[[BBC]]*-ի լրագրող Մարկ Սավեջը երգը բնորոշել էր որպես հզոր բալլադ։ Ֆինլանդիայի *Yle*-ի լրագրող Էվա Ֆրանցը երգին տվել էր 10 միավորից 7 միավոր։ Նա քննադատել էր Իսրայելին՝ Եվրատեսիլը, որը ապաքաղաքական նախագիծ է, օգտագործելու՝ որպես քաղաքական հարթակ։

## Եվրատեսիլ երգի մրցույթ
### Ստեղծագործական ընթացք
Իսրայելի «Եվրատեսիլ» մրցույթի հեռարձակող՝ Իսրայելի Հանրային Հեռարձակման Կորպորացիան (*IPBC/Kan*), օգտվել է երգի մրցույթից, ընտրելու համար իր պատվիրակին 2025 թվականի «Եվրատեսիլի» համար։ Մրցույթի ավարտին Յուվալ Ռաֆայելը հաղթեց՝ հունվարի 22-ին, 2025 թվականին ստանալով իրավունք ներկայացնել Իսրայելը մրցույթում։ Մասնակցային երգի խոսքերի գրման գործընթացը սկսել էր երեք շաբաթ առաջ, երբ ներքին կազմկոմիտեն՝ Barak Itzkovitch-ի ղեկավարությամբ լսել էր 54 ներկայացված երաժշտական գործեր։

#### Երգահանների միջև կոնֆլիկտ
Սկզբում Ռաֆայելը պրոֆեսիոնալ ժյուրիին խնդրել էր, որ «Եվրատեսիլին» ուղարկվի Պելեսի հեղինային երգը։ Ժյուրին ի վերջո ընտրեց Պելեսի երգը, սակայն դրանից անմիջապես հետո ավելի քան 20 երգահաններ բողոք ներկայացրին *Kan*-ին՝ նշելով, որ ընտրությունը հակասություն է առաջացնում հետաքրքրությունների համատեքստում, քանի որ Պելեսը եղել է *HaKokhav HaBa*-ի ժյուրիի անդամ**'։ Իսրայելի գերագույն դատարան դիմելու սպառնալիքներից հետո բողոքը հանվեց՝ այն բանից հետո, երբ ''Kan''-ը խոստացավ վերանայել ընտրության ընթացակարգերը տվյալ տարվա «Եվրատեսիլում»**'։

### Եվրատեսիլ
«Եվրատեսիլ» 2025 մրցույթը անցկացվել է Շվեյցարիայի Բազել քաղաքում և բաղկացած է եղել երկու կիսաեզրափակիչներից՝ համապատասխանաբար մայիսի 13-ին և 15-ին, իսկ եզրափակիչը՝ մայիսի 17-ին, 2025 թվականին Իսրայելը վիճակահանվել է մասնակցելու երկրորդ կիսաեզրափակիչում՝ ներկայացնելով իր երգը շոուի երկրորդ կեսում։ Հետագայում Ռաֆայելը վիճակահանվել է կատարելու 14-րդ համարի ներքո կիսաեզրափակչում՝ Լաուրա Թորնից առաջ և Princ-ից հետո։

Եվրատեսիլյան ելույթի համար Շայ Բոնդարը, Յուվալ Կոհենը և Յոավ Ցաֆիրը նշանակվել են որպես գեղարվեստական ղեկավարներ։ Ելույթը ներկայացրել է Ռաֆայելը միայնակ՝ սև զգեստով, որի քառակուսանման ուսերն ու դրամատիկ ֆլամինգո թևերը նախագծել է Վիկտոր Բելլայիշը։ Ելույթի ընթացքում գլխավորապես օգտագործվել է 5.5 մ բարձրությամբ աստիճանավոր կախազարդ՝ Ռաֆայելը բարձրանալով աստիճաններով և կատարելով երգի կեսին։ *ESC Beat*-ի լրագրող Դորոն Լահավը աստիճաններն օգտագործել է՝ նշելու համար, որ Յուվալը նման է թռչնի՝ ծիածանի մեջ։*The Times of Israel*-ի համաձայն՝ աստիճանները ոգեշնչված են 1901 թվականի լուսանկարից, որտեղ Թեոդոր Հերզլը՝ ժամանակակից սիոնիզմի հիմնադիրներից մեկը, նայում է Ռայն գետին Բազելի հյուրանոցի պատշգամբից։ Երգի կատարման ժամանակ օգտագործվել են պիրոտեխնիկական էֆեկտներ։ «New Day Will Rise»-ը ապահովեց առաջին տեղը եզրափակիչում՝ ստանալով 203 միավոր՝ 73 միավորով ավել, քան երկրորդ տեղը զբաղեցրած Ավստրիայի մասնակցից։
alt=Refer to caption|մինի|250x250փքս|«New Day Will Rise»-ի «Եվրատեսիլ» ելույթում օգտագործված աստիճանավոր ռեկվիզիտը ոգեշնչված է 1901 թվականի այս լուսանկարով, որտեղ ժամանակակից սիոնիզմի հիմնադիր հայր Թեոդոր Հերզլը նայում է Բազելի պատշգամբից։
alt=Refer to caption|ձախից|մինի|Յուվալ Ռաֆայելը Եվրատեսի 2025 երգի մրցույթի եզրափակչում։
Ռաֆայելը եզրափակչում հանդես եկավ մայիսի 17-ին։ Երգը կատարեց չորրորդ համարի ներքո՝ Թոմի Քեշից հետո և Katarsis-ից առաջ։ Ելույթի ավարտին նա ասաց․ «Շնորհակալություն Եվրոպա»։Ելույթի ընթացքում հոլանդացի մի զույգ փորձել է ներկերով հարձակվել բեմի վրա՝ կատարումին մոտ ավարտին, սակայն նրանք կանգնեցվել են նախքան բեմ բարձրանալը։ Ելույթը տարբեր մեդիացանցերում ստացել է խառը արձագանքներ։ *Time Out Israel*-ի լրագրող Ավիշայ Սելան այն բնորոշել է որպես սիրո հաղթանակը կղերության դեմ։ *[[The Independent]]*-ի լրագրող Մարկ Բոումոնթը քննադատել է ելույթը օգտագործված աստիճանավոր ռեկվիզիտի համար, գրելով․ «երգել այն շքեղ, բյուրեղե աստիճաններով, մինչ մեր լրատվական հոսքերը լցված են սոված պաղեստինցի երեխաներով, որոնք դեռևս ավերված տներում են, ընկալվում է որպես պրովոկացիոն քայլ։ 

Վերջնական հաշվարկով Ռաֆայելը զբաղեցրեց երկրորդ տեղը՝ հավաքելով 357 միավոր, զիջելով իր տեղը Ավստրիայի ներկայացուցիչ JJ-ի «Wasted Love» երգին։ Նա ստացել է 60 միավոր ժյուրիից և 297 միավոր հեռուստաքվեարկությունից։ Հեռուստաքվեարկության մասով դա ամենաբարձր միավորն էր եզրափակչի մասնակիցների շրջանում։ Ժյուրիում երգը ստացել է մեկ անգամ առավելագույն 12 միավոր՝ Ադրբեջանի կողմից։ Հեռուստաքվեարկության ընթացքում երգը ստացել է 13 անգամ 12 միավոր։ Արդյունքների վերաբերյալ Յուվալ Ռաֆայելը իսրայելական ԶԼՄ-ների հետ զրույցում ասել է՝ մենք հաղթել ենք, չեմ կարող ձեզ բացատրել իմ ոգևորության աստիճանը։ Նա ավելի ուշ ավելացրել է․«Այն ինչ ես ցանկանում էի՝ պատիվ և հպարտություն բերել իմ երկրին և տալ մեկ վայրկյան խաղաղություն, բայց մենք իրական հաղթանակ չենք ունենա, մինչ մեր գերիները հայրենիքում չլինեն»։ Իսրայելի նախագահ Իսահակ Հերցոգը Ռաֆայելի հետ հետմրցութային զրույցում նշել է, որ նրա ելույթը վեհ էր, այն կատարյալ էր, բացառիկ, ես այնքան հուզվեցի։ Դու իսկապես Իսրայելի դուստրն ես»։

## Աղյուսակներ

## Թողարկում

## Ծանոթագրություններ

Կատեգորիա:2025 սինգլներ
Կատեգորիա:Եբրայերեն երգեր
Կատեգորիա:Եվրատեսիլ երգի մրցույթի երգեր
Կատեգորիա:Փոփ երգեր
Կատեգորիա:Ֆրանսերեն երգեր